Diari Oficial de la Generalitat Valenciana


Sumari del DOGV 2964, del 04-04-1997 (1997/6627)

ORDRE de 5 de març de 1997, de la Conselleria de Presidència, per la qual es regulen els preus públics que ha de percebre la Conselleria de Presidència per la venda de determinades publicacions.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/03/05/(2)/dof/vci/html**

### Dades del document

Número de DOGV
:   2964

Data del DOGV
:   04-04-1997

Secció del DOGV
:   DISPOSICIONS GENERALS

Número del document
:   1997/6627


Data del document
:   05-03-1997

Organisme emissor
:   Conselleria de Presidència

Tipus de document
:   Ordre

ORDRE de 5 de març de 1997, de la Conselleria de Presidència, per la qual es regulen els preus públics que ha de percebre la Conselleria de Presidència per la venda de determinades publicacions.  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, i també el procediment de fixació i aprovació de les quanties d'aquests.  
Igualment, el Decret 227/1991, de 9 de desembre, del Consell de la Generalitat Valenciana, estableix la relació de béns, serveis i activitats susceptibles de ser retribuïts mitjançant preus públics, entre els quals està la venda de publicacions de cada conselleria.  
Per tot això, d'acord amb allò establert en l'article 35 e) de la Llei 5/1983, de 30 de desembre, de Govern Valencià, i l'article 3.2. del Decret 73/1991, del Consell de la Generalitat Valenciana, prèvia elaboració dels informes econòmico-financers que determinen els costos de les entregues de béns i prestacions de serveis a què fan referència, i a la vista de l'informe favorable emès per la Direcció General de Tributs i Patrimoni de la Conselleria d'Economia, Hisenda i Administració Pública,  
ORDENE  
Article 1. Objecte  
La present Ordre té com a objectiu la regulació del règim jurídic aplicable als preus públics que ha de percebre la Conselleria de Presidència per la venda de publicacions a què fa referència l'article 4 d'aquesta Ordre.  
Article 2. Obligats al pagament  
Són subjectes obligats al pagament dels preus públics regulats en la present Ordre les persones que adquireixen les publicacions a què fan referència l'article següent.  
Article 3. Quanties  
Els preus públics objecte de la present Ordre s'exigiran d'acord amb allò disposat en el següent quadre de tarifes:  
Article 4. Exigibilitat i pagament  
L'obligació de pagament dels preus regulats en aquesta Ordre s'originarà quan s'adquiresquen les publicacions a què fan referència l'article anterior.  
No obstant això, en el cas de comandes per correu, telefòniques o per qualsevol altres mitjans de comunicació, el preu s'exigirà per anticipat, per a la qual cosa es requerirà acreditar el pagament d'aquest prèviament a l'expedició de les publicacions.  
DISPOSICIÓ FINAL  
La present Ordre entrarà en vigor l'endemà a la seua publicació en el Diari Oficial de la Generalitat Valenciana.  
València, 5 de març de 1997  
El conseller de Presidència  
JOSÉ JOAQUÍN RIPOLL SERRANO


Còpia Permalink ELI